Frigyes Karinthy

**KARINTHY Frigyes** [karinti] (naskiĝis la  en Budapeŝto; mortis la  en Siófok) estis eminenta hungara verkisto, ĵurnalisto kaj tradukisto. Li verkis poemojn, eseojn, teatraĵojn, novelojn kaj romanojn – plejparte kun humura/satira enhavo.
eta|Busto pri Frigyes Karinthy
Liaj edzinoj laŭvice estis Etel Judik kaj Aranka Böhm, lia filo estis Ferenc Karinthy, lia nepo Márton Karinthy.

## Esperanto 
Li verkis spritajn, valorajn artikolojn pri Esperanto, eĉ estis prezidanto de la Hungaria Esperanto-Societo de 1932, kaj partoprenis ĉe kelkaj Esperanto-kongresoj, kvankam li ne parolis la lingvon.

## Famaj verkoj 
* *Esik a hó* ("Neĝas", 1912, noveloj)
* *Így írtok ti* ("Jen kiel vi aliaj verkas", 1911: li parodie imitas stilon de gravaj verkistoj de la hungara literaturo kaj de la mondliteraturo)
* *Utazás Faremidóba* ("Vojaĝo en Faremidon. Du Ŝipoj", 1915, "la sesa vojaĝo de Gulivero", romano)
* *Tanár úr, kérem* ("Sinjoro instruisto, bonvolu", 1916: humurplenaj rakontoj pri lerneja vivo, pri adoleskantoj)
* *A bűvös szék* ("Magia seĝo ", 1918, teatraĵo)
* *Capillária* ("Kapilario", 1921, "la sesa vojaĝo de Gulivero", romano)
* *Nem mondhatom el senkinek* ("Mi povas diri ĝin al neniu", 1930, poemoj)
* *Mennyei riport* ("Ĉiela intervjuo", 1937, satiro)
* *Utazás a koponyám körül* ("Vojaĝo ĉirkaŭ mia kranio", 1937, dokumentromano)
* *Üzenet a palackban* ("Mesaĝo en la botelo", 1938, poemoj)

### En Esperanto aperis 
eta|220px|Kovrilpaĝo de Vojaĝo al Faremido; 1980; Hungara Esperanto-Asocio
* *Morgaŭ Matene,* dramo, tradukis Kálmán Kalocsay. - Budapest: Hungara Esperanto-Instituto, 1923, 142 paĝoj. Reeldono en Chapecó ĉe eldonejo Fonto en 2023, 183 paĝoj.
* *Norda Vento,* novelkolekto, tradukis Károly Bodó. - Berlin: Mosse, Esperanto-Fako, 1926. - 95 paĝoj.
* *Vojaĝo en Faremidon. Du Ŝipoj,* noveloj, tradukis Lajos Tárkony. - Budapest: Literatura Mondo, 1934. - 83 paĝoj.
* *Vojaĝo al Faremido. Kapilario,* tradukis Lajos Tárkony. - Budapest: Hungara Esperanto-Asocio, 1980. - 181 paĝoj. ISBN 963-571-045-3
* *La poeto. Renkontiĝo kun junulo. La cirko*, tradukis Kalocsay Kálmán, Vilmos Benczik, Sárközi János. - En: *Hungara Antologio,* paĝoj 212 – 218.
* Pliaj rete legeblaj verkoj 
* *Kredu min, s-ro instruisto!*, tradukis Jozefo Horvath, eldonis: Hungaria Esperanto-Asocio, Budapeshto, 2022, ISBN: 978-963-671-501-5

## Famaj verkoj filmigitaj 
* Mágia (1917) reĝisorado Sándor Korda
* Barátságos arcot kérek (1935) reĝisorado László Kardos
* Tanár úr, kérem (1956) reĝisorado Frigyes Mamcserov /laŭ lia verko: *Tanár úr, kérem* ("Sinjoro instruisto, bonvolu", 1916: humurplenaj rakontoj pri lerneja vivo, pri adoleskantoj)
* Utazás a koponyám körül (1970) reĝisorado György Révész /laŭ lia verko: *Utazás a koponyám körül* ("Vojaĝo ĉirkaŭ mia kranio", 1937, dokumentromano)
* Holnap reggel (1970) reĝisorado Jenő Horváth
* A Nagy Ékszerész (1978) reĝisorado Márton Karinthy
* 1 és a semmi (2004) (telefilmo) reĝisorado Péter Molnár
* Utazás a koponyám körül (2005) de aŭtoro Chi Recordings
* Lux úr szabadalma (2006) (telefilmo) reĝisorado Marcell Gerő

Kategorio:Hungaraj verkistoj
Kategorio:Hungaraj framasonoj
Kategorio:Budapeŝtanoj
Kategorio:Hungaraj esperantistoj
Kategorio:Hungara Esperanto-Asocio